Einar Wexelsen (kunsthistoriker)

For flere personer med samme navn, se Einar Wexelsen.

Einar Wexelsen (født 1944) er en norsk kunsthistoriker og museumsdirektør.

Han var direktør for Sandefjordmuseene i 16 år og generalsekretær i Fortidsminneforeningen.Bergens Tidende, 5. juni 2014, s. 57. I 1993 tiltrådte Wexelsen som direktør for det nyopprettede Haugar Vestfold Kunstmuseum og arbeidet blant annet med ombyggingen av Tønsberg sjømannskole til kunstmuseum. I en kortere periode var Wexelsen også sjef for Stenersenmuseet i Oslo.

Wexelsen har hatt en rekke verv i norsk museumsvesen og har også vært engasjert internasjonalt. Han har vært leder av den norske seksjonen i Skandinavisk Museumsforbund og ett av Norges to medlemmer i komiteen for opprettelse av et museum på Syd-Georgia.

Wexelsen har skrevet flere bøker om bildekunst.

Han vokste opp i Narvik. Han er sønnesønn av kjøpmann og ordfører Einar Wexelsen (1875–1963).

 Verk 
 Maleriet i Vestfold (1995)
 Hans Gerhard Sørensen (2005)
 Kunst er vennskap. Wilhelm Wetlesen (2006)
 Carl Nesjar, utgitt av Haugar – Vestfold Kunstmuseum og Labyrinth Press, redigert Einar Wexelsen

 Referanser 

Kategori:Norske kulturarbeidere
Kategori:Personer fra Narvik kommune
Kategori:Fødsler i 1944